Ir-Regolament tal-Kummissjoni (KE) Nru 846/98
tat-22 ta’ April 1998
li jadatta r-Regolament tal-Kunsill (KE) Nru 2008/97 u jħassar ir-Regolament (KE) Nru 151/98
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunitajiet Ewropej,
Wara li kkunsidrat ir-Regolament tal-Kunsill (KE) Nru 2008/97 tad-9 ta’ Ottubru 1997 li jistabbilixxi ċerti regolamenti dwar l-applikazzjoni ta’ l-arranġamenti speċjali għall-importazzjoni taż-żejt taż-żebbuġa u ċerti prodotti agrikoli oħra li joriġinaw mit-Turkija [1], u b’mod partikolari l-Artikolu 8 tiegħu,
Billi d-Deċiżjoni Nru 1/98 tal-25 ta’ Frar 1998 ta’ l-Assoċjazzjoni tal-Kunsill KE-Turkija [2] dwar l-arranġamenti kummerċjali dwar prodotti agrikoli jistabbilixxi, inter alia, l-arranġamenti preferenzjali għall-importazzjoni taż-żejt taż-żebbuġa li joriġina fit-Turkija applikabbli mill-1 ta’ Jannar 1998;
Billi r-Regolament (KE) Nru 2008/97 jipprovdi li fejn ikunu emendati l-kondizzjonijiet ta’ l-arranġamenti speċjali previsti fil-Ftehim ta’ l-Assoċjazzjoni, b’mod partikolari fir-rigward ta’ l-ammonti, jew fejn jiġi milħuq ftehim ġdid, l-aġġustamenti li jirrużultaw għal dak ir-Regolament jistgħu jiġu adottati mill-Kummissjoni skond il-proċedura stabbilita fl-Artikolu 28 tar-Regolament tal-Kunsill Nru 136/66/KE [3], kif emendat l-aħħar bir-Regolament (KE) Nru 1581/96 [4];
Billi l-arranġamenti speċjali għall-importazzjonijiet taż-żejt taż-żebbuġa mit-Turkija previst fid-Deċiżjoni Nru 1/98 tal-Kunsill ta’ l-Assoċjazzjoni KE-Turkija jaġġustaw b’mod partikolari t-tnaqqis fid-dazju applikabbli mill-1 ta’ Jannar 1998; billi r-Regolament (KE) Nru 2008/97 għandu għalhekk jiġi addattat biex jinkorpora dak it-tnaqqis minflok l-ammonti previsti skond id-Deċiżjoni Nru 1/77 tal-Kunsill ta’ l-Assoċjazzjoni KE-Turkija [5];
Billi l-kondizzjonijiet ta’ l-arranġamenti speċjali għall-importazzjoni taż-żejt taż-żebbuġa mit-Turkija previsti fid-Deċiżjoni Nru 1/98 tal-Kunsill ta’ l-Assoċjazzjoni KE-Turkija ma jagħmlu l-ebda dispożizzjoni għal tnaqqis fid-dazju tad-dwana biex dan jiġi suġġett għall-applikazzjoni fit-Turkija ta’ kull imposta speċjali ta’ l-esportazzjoni; billi r-Regolament tal-Kummissjoni (KE) Nru 151/98 [6] għandu għalhekk jiġi revokat;
Billi l-miżuri previsti f’dan ir-Regolament huma skond il-fehma tal-Kumitat tal-Ġestjoni taż-Żjut u x-Xaħmijiet,
ADOTTA DAN IR-REGOLAMENT:
L-Artikolu 1
Ir-Regolament (KE) Nru 2008/97 qiegħed jiġi b’hekk emendat kif ġej:
1. Fl-Artikolu 2(1), il-frażi "ECU 0,7245 għal kull 100 kilogramm" jiġi mibdul b’"10 %".
2. L-Artikolu 2(2) u (3) jiġi mħassar.
3. Fl-Artikolu 3(1) u (2) rispettivament, il-frażijiet "ECU 3,723 għal kull 100 kilogra" u "ECU 7,003 għal kull 100 kilogramm" jiġu mibdula b’"5 %".
L-Artikolu 2
Ir-Regolament (KE) Nru 151/98 qiegħed b’hekk jiġi revokat.
L-Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu jidħol fis-seħħ mill-1 ta’ Jannar 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 22 ta’ April, 1993.